Jones Very
Jones Very (natus Salem in oppido Massachusettae die 28 Augusti 1813; mortuus 8 Maii 1880) fuit poeta, commentator, clericus, et mysticus Americanus cum motu transcendalismo consociatus. Gulielmi Shakespeare penitus studuit, et multa ex eius poematibus sunt soneta Shakespeariana. Multum observabatur a transcendentalistis, contra manifestam mentis debilitatem. Very, parentibus binis consobrinis non maritis, se cum Universitate Harvardiana consociavit, primum scholasticus, tum discipulus in Schola Divinitatis Harvardiana et praeceptor linguae Graecae. Poesis epicae penitus studebat, ut ad acroases habendas in patria invitatus est, unde Radulphus Waldo Emerson eum animadvertit. Very autem mox affirmavit se adventum alterum Iesu Christi esse, quam ob rem, ex universitate dimissus, in custodiam valetudinarii psychiatrici traditus est. Cum porro liberatus esset, Essays and Poems ('Commentarii et poemata'), collectionem scripturarum, anno 1839 publicavit, Emerson ipso adiuvante. Ex quo tempore Very plurimum suae vitae solitarius vivebat, nova poemata parce divulgans. Obiit anno 1880.